b'\n_START_ARTICLE_\nAlex Rodrigo Dias da Costa\n_START_SECTION_\nSeurajoukkueura\n_START_PARAGRAPH_\nAmmattilaisuransa Alex aloitti perinteikk\xc3\xa4ss\xc3\xa4 brasilialaisseurassa, Santosissa. Debyyttins\xc3\xa4 Santosissa teki 2002. Brasiliaisseurassa Alex pelasi 63 ottelua, joissa h\xc3\xa4n viimeisteli 12 maalia ennen kuin h\xc3\xa4n vuonna 2004 siirtyi englantilaisseuraan Chelsea FC:hen. Santosissa h\xc3\xa4n voitti Campeonato Brasileiron 2002.\n_START_SECTION_\nPSV Eindhoven\n_START_PARAGRAPH_\nAlex siirtyi Eurooppaan pelaamaan 2004, kun Chelsea teki kahdeksan miljoonan dollarin sopimuksen brassin kanssa. Alex ei kuitenkaan pystynyt pelaamaan englantilaisseurassa, koska h\xc3\xa4nen ty\xc3\xb6luvassaan oli ongelmia. Koska Alex ei pystynyt pelaamaan Chelseassa, h\xc3\xa4n l\xc3\xa4hti pelaamaan lainalle hollantilaisseuraan PSV Eindhoveniin. Loppujen lopuksi Alex pelasi kolme vuotta Hollannissa ja auttoi seuran kolmeen Eredivisien mestaruuteen ja yhteen KNVB-cupin voittoon. Eindhovenissa Alex pelasi 84 peli\xc3\xa4, joissa h\xc3\xa4n teki 11 maalia.\n_START_SECTION_\nChelsea\n_START_PARAGRAPH_\nAlex sai ty\xc3\xb6luvan vuonna 2007, jolloin h\xc3\xa4n siirtyi pelaamaan Chelseaan. H\xc3\xa4nen debyyttins\xc3\xa4 Chelseassa oli, kun h\xc3\xa4n tuli vaihdosta Liverpoolia vastaan 19. elokuuta 2007. Ensimm\xc3\xa4isen maalinsa Alex teki Chelsealle ottelussa Middlesbroughia vastaan 20. lokakuuta 2007.\n_START_SECTION_\nParis Saint-Germain\n_START_PARAGRAPH_\nTammikuun lopussa 2012 Alex siirtyi Chelseasta Ranskaan, Paris Saint-Germainin organisaatioon. H\xc3\xa4n teki seuran kanssa 2,5-vuotisen sopimuksen noin kuuden miljoonan euron siirtosummasta.\n_START_SECTION_\nAC Milan\n_START_PARAGRAPH_\nAlex siirtyi AC Milaniin h\xc3\xa4nen sopimuksensa loppumisen yhteydess\xc3\xa4 kes\xc3\xa4ll\xc3\xa4 2014.\n_START_SECTION_\nMaajoukkueura\n_START_PARAGRAPH_\nAlex teki debyyttins\xc3\xa4 Brasilian jalkapallomaajoukkueessa 17. elokuuta 2003 Meksikoa vastaan. Alexin maajoukkueuran suurin saavutus on Copa American voitto 2007.'